[{"text_idx": "#000007", "text": "Menyw yn wynebu carchar er mwyn pwerau darlledu i Gymru"}, {"text_idx": "#000008", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig\nAngen manteisio ar \"gyfle euraidd\" i ehangu addysg Gymraeg yng ngogledd Powys\nMynnu statws cyfartal i ddirwyon parcio Cymraeg\nDatgan pryder am ymlyniad Cyngor Sir Ga\u0302r at Erthygl 4\nPrifardd Eisteddfod yr Urdd am weld twf addysg Gymraeg yn ei sir frodorol\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000009", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig"}, {"text_idx": "#000011", "text": "Mynnu statws cyfartal i ddirwyon parcio Cymraeg"}, {"text_idx": "#000015", "text": "Mae menyw 68 mlwydd oed o Geredigion yn wynebu cyfnod yn y carchar er mwyn sicrhau pwerau darlledu i Gymru wedi iddi datgan nad yw\u2019n mynd i dalu cosb llys o \u00a3220 heddiw (ddydd Mercher, 3ydd Ebrill)."}, {"text_idx": "#000017", "text": "Mae Cymdeithas yr Iaith yn dweud bod pwerau darlledu i Gymru yn hanfodol er mwyn cynnal democratiaeth Gymreig a\u2019r Gymraeg. Yn o\u0302l arolwg barn, mae llai na hanner poblogaeth Cymru yn gwybod bod y cyfrifoldeb dros iechyd wedi ei ddatganoli i\u2019r Senedd yng Nghaerdydd."}, {"text_idx": "#000018", "text": "Mae dros wyth deg o bobol yn gwrthod talu am eu trwyddedau teledu mewn ymdrech i drosglwyddo rheolaeth dros ddarlledu o San Steffan i Gymru."}, {"text_idx": "#000020", "text": "\u201cMae\u2019r ymgyrch hon yr un mor bwysig a\u0302 brwydr y 70au a\u2019r 80au dros sefydlu\u2019r sianel. Mae\u2019n frwydr dros ddyfodol ein hiaith a\u2019n cymunedau a dros ddemocratiaeth. Mae democratiaeth yn amhosibl os na fyddwn yn cael rheolaeth ar y cyfryngau - a\u2019r cyfryngau\u2019n adlewyrchu ein gwerthoedd a\u2019n diwylliant ni a\u2019n bod ni\u2019n gweld y byd drwy ffenestr Gymreig. Mae datganoli\u2019r system ddarlledu yr un mor bwysig a\u0302 datganoli grym gwleidyddol."}, {"text_idx": "#000021", "text": "\u201cSystem ddarlledu sy\u2019n cael ei rhedeg o San Steffan yw\u2019r un bresennol. Cawn ein trin fel rhan o Loegr gan yr holl ddarlledwyr Prydeinig a phropaganda Prydeinig a ddarlledir i ni yng Nghymru yn feunyddiol. San Steffan sy\u2019n dal yr awenau. Dyma sy\u2019n gyfrifol am y merddwr darlledu yng Nghymru a pham mai dim ond un sianel deledu sydd gennym - a sicrwydd ariannol ac annibyniaeth olygyddol honno yn y fantol; un orsaf radio ac ychydig oriau ar ail orsaf. Gadewir i gwmni\u0308au masnachol gael rhwydd hynt i wneud beth a fynnon nhw a\u0302 radio lleol a dileu\u2019r ychydig oriau Cymraeg a arferai gael eu darlledu."}, {"text_idx": "#000024", "text": "\u201cMae Eiris yn gwneud safiad dewr iawn dros ddemocratiaeth yng Nghymru ac rydyn ni\u2019n ddiolchgar iawn iddi. Dylai penderfyniadau dros ddarlledu yng Nghymru gael eu gwneud gan bobl Cymru. Rydyn ni wedi cael hen ddigon o Aelodau Seneddol yn Llundain nid yn unig yn gwneud toriadau i\u2019r cyfryngau Cymraeg, ond hefyd yn teyrnasu dros system sy\u2019n rhoi cyn lleied o sylw i faterion Cymreig a chyfryngau nad ydynt yn adlewyrchu bywydau pobl yng Nghymru. Felly, rydyn ni\u2019n pwyso am ddatganoli\u2019r pwerau cyfathrebu a darlledu hyn er lles democratiaeth Cymru, yn ogystal a\u0302\u2019r Gymraeg. Mae diffyg cynnwys Cymreig a Chymraeg ar y cyfryngau yn bygwth parhad datganoli, ac mae\u2019n rhaid mynd i\u2019r afael a\u0302\u2019r mater.\u201d"}, {"text_idx": "#000026", "text": "Yn o\u0302l arolwg barn gan YouGov a gyhoeddwyd y llynedd, mae 65% o bobl Cymru yn ffafrio datganoli darlledu i'r Senedd yng Nghymru."}]